recursal/SuperWikiNEXT-32B huggingface dataset:
Ο **Ευβουλίδης** ήταν Μιλήσιος διαλεκτικός φιλόσοφος της Μεγαρικής σχολής, διδάσκαλος του Δημοσθένους.

Ο Ευβουλίδης ο οποίος συγκαταλέγεται στους διαδόχους του Ευκλείδη, άσκησε έντονη κριτική κατά της θεωρίας περί κατηγοριών του Αριστοτέλη, καθώς επίσης και κατά του αριστοτελικού ορισμού της κίνησης.

Όπως πληροφορούμαστε από τον G. Ryle (1970), οι Μεγαρικοί υπό τον Ευβουλίδη όριζαν ως πραγματικό αυτό που πραγματοποιείται κάποια στιγμή μέσα στο παρόν. Ως δυνατό όριζαν αυτό που παρουσιάζεται ως υπαρκτό μέσα στο παρόν ή το μέλλον. Το αναγκαίο το ταύτιζαν με αυτό που ισχύει κάθε στιγμή και επομένως δεν θα είναι ποτέ ψεύτικο, ενώ το μη αναγκαίο είναι αυτό που είναι ήδη ή θα γίνει κάποια στιγμή ψευδές.

Επιπλέον, ο Ευβουλίδης ήταν δεινός "τεχνουργός" σοφισμάτων. Ένα από τα σοφίσματα που του αποδίδονται είναι ο "ψευδόμενος" με το οποίο ο φιλόσοφος διερωτάται: αν κάποιος παραδεχτεί ότι αυτή τη στιγμή ψεύδεται, αυτό που λέει είναι αλήθεια ή ψέμα; 

Άλλο σόφισμα του Ευβουλίδη ήταν ο "εγκεκαλυμμένος". Πρόκειται για ένα εριστικό παίγνιο με βάση το ρήμα "γνωρίζω" και τις σημασίες του: "Λες ότι γνωρίζεις τον αδελφό σου. Τον άνθρωπο που ήλθε αυτή ακριβώς τη στιγμή, έχοντας το κεφάλι καλυμμένο, δεν τον γνώρισες. Και όμως είναι ο αδελφός σου". Άλλο σόφισμα: Θεωρείται φαλακρός ένας άνθρωπος, όταν έχει μόνο μία τρίχα; ή δύο; ή τρεις; ή μέχρι πόσες;

Πηγές
-----

1. ↑  Plutarch, Vit. X Orat.; Apuleius, Orat. de Mag.; Photius, Bibliotheca, 265
2. ↑  Diogenes Laërtius, ii. 109; Athenaeus, vii. 354; Aristocles, in Eusebius Praeparatio Evangelica xv. 2

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 27455471
* GND: 102392528

 |

 |
Συντεταγμένες: 32°8′1″N 119°25′43″E﻿ / ﻿32.13361°N 119.42861°E﻿ / 32.13361; 119.42861

Η **Επαρχία Νταντού** (απλοποιημένα Κινέζικα: 丹徒区, πινγίν: Dāntú Qū, παραδοσιακά Κινέζικα: 丹徒區, πινγίν: Dāntú Qū) είναι μία από τις τρεις επαρχίες του Ζεντζιάνγκ, στην επαρχία Τζιανγκσού της Κίνας. 

Εντός των ορίων της επαρχίας, υπάρχουν δύο νησιά, καθώς και μια πόλη στα βόρεια στον ποταμό Γιανγκτσέ. Ανατολικά, συνορεύει με την γειτονιά Τζιατζιάνγκ στο Γιανγκζόνγκ. Στα νοτιοανατολικά συνορεύει με το Ντανγιάνγκ και δυτικά με το Τζουρόνγκ. Ο ποταμός Γιανγκτσέ βρίσκεται στα βόρεια σύνορα της Επαρχίας Νταντού. 

Η επαρχία καλύπτει έκταση 748.8 τετραγωνικών χιλιομέτρων, ενώ ο πληθυσμός της επαρχίας ανερχόταν στα 370,000 άτομα το 2003. Ο ταχυδρομικός κώδικας της επαρχίας είναι ο 212100.

Εξωτερικοί σύνδεσμοι
--------------------

* Πολυμέσα σχετικά με το θέμα  Dantu District στο Wikimedia Commons
Τα **Ευβακτήρια**, (Eubacteriales), αποτελούν μία από τις δέκα τάξεις των Βακτηρίων, της παρωχημένης ομοταξίας των Σχιζομυκήτων.

Τα κύτταρα αυτών παρουσιάζουν άκαμπτο τοίχωμα και παρατηρούνται ως κόκκοι ή βάκιλλοι. Μερικές φορές λαμβάνουν μορφή αλυσίδας. Κινούνται με μαστίγια που εκβάλλουν πλάγια και δεν θεωρούνται οξυάντοχα.
Η τάξη αυτή περιλαμβάνει τον μεγαλύτερο αριθμό γενών των βακτηρίων που παρουσιάζουν ενδιαφέρον για τον άνθρωπο. Για τον λόγο αυτό πολλές φορές τα ευβακτήρια αναφέρονται ως συνώνυμα (γενικά) των Βακτηρίων ή ως "γνήσια βακτήρια".

* Οι περιγραφές του βακτηριακού κυττάρου στα διάφορα σχετικά εκπονήματα - συγγράμματα αναφέρονται στο κύτταρο των ευβακτηρίων.

Στη τάξη των Ευβακτηρίων υπάγονται η Εσερίχια (*Escherichia*), ο διπλόκοκκος, ο σταφυλόκοκκος, ο στρεπτόκοκκος, ο βάκιλλος και ο λακτοβάκιλλος.
Ο **Ευβουλέας ο χοιροβοσκός** αναφέρεται στον Σχολιαστή του Λουκιανού (*«Εταιρικοί διάλογοι»*) ότι βρέθηκε με τα κοπάδια του στο μέρος όπου ο Άδης τράβηξε την Περσεφόνη στον Κάτω Κόσμο. Δεν διευκρινίζεται αν ο ίδιος ο Ευβουλεύς παρέμεινε στην επιφάνεια της γης ή αν πήγε κάτω μαζί τους, συνοδευόμενος και από ένα μέρος από τα κοπάδια του. Με τον μύθο αυτό προσπάθησαν οι αρχαίοι να ερμηνεύσουν το έθιμο της θυσίας χοίρων στον Ευβουλέα κατά τη διάρκεια της εορτής των Θεσμοφορίων.

Παραστάσεις του Ευβουλέως υποτίθεται ότι υπάρχουν στις ρωμαϊκές σαρκοφάγους όπου εικονίζεται η αρπαγή της Περσεφόνης.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Άποψη της πλευράς του σπειρώματος του επίπεδης σπείρας κελύφους του σαλιγκαριού του γλυκού νερού *Anisus septemgyratus*. Αυτό το κέλυφος έχει επτάμιση σπείρες
**Η Επίπεδη σπείρα (Planispiral)** είναι μια δομή, στην οποία ένα σωληνωτό κέλυφος είναι σπειροειδές στο οριζόντιο επίπεδο και η διάμετρός του αυξάνεται απομακρυνόμενη από τον άξονα περιελίξεως. Αυτός ο όρος συνήθως χρησιμοποιείται για την περιγραφή κοχυλιών γαστερόποδων. Πολλά κεφαλόποδα και σωληνωτά σκουλήκια μπορούν επίσης να έχουν κέλυφος επίπεδης σπείρας (Allaby and Allaby, 1999).

Βιβλιογραφικές Αναφορές
-----------------------

* Allaby, A.; Allaby, M. (1999). «Planispiral». *A Dictionary of Earth Sciences*.. Ανακτήθηκε στις 2014-01-13.

Εξωτερικοί Σύνδεσμοι
--------------------
Συντεταγμένες: 21°38′4″N 105°50′34″E﻿ / ﻿21.63444°N 105.84278°E﻿ / 21.63444; 105.84278

Η **Επαρχία Ντονγκ Χι** (βιετναμέζικα: Đồng Hỷ) είναι αγροτική επαρχία της Επαρχίας Τάι Νγκουγιέν στην Βορειοανατολική περιφέρεια του Βιετνάμ. Ο ποταμός Σόι ρέει μέσω της επαρχίας. Το 2003, η επαρχία είχε πληθυσμό 122.932 κατοίκων. Η επαρχία καλύπτει έκταση 462 τετραγωνικών χιλιομέτρων. Η επαρχιακή πρωτεύουσα βρίσκεται στο Τσούα Χανγκ.

Διοικητικές διαιρέσεις
----------------------

Η επαρχία διαιρείται στις ακόλουθες διοικητικές διαιρέσεις: Τσούα Χανγκ, Τράι Κάου, Σονγκ Κάου, Χόα Θουόνγκ, Ναμ Χόα, Ταν Λόι, Κάι Θι, Χοπ Τιέν, Χε Μο, Βαν Χαν, Χόα Τρουνγκ, Κουάνγκ Σον, Βαν Λανγκ, Ταν Λονγκ, Χόα Μπιν, Μιν Λαπ και Λιν Σον.

Παραπομπές
----------

1. ↑  «Districts of Vietnam». Statoids. Ανακτήθηκε στις 23 Μαρτίου 2009.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Βιετνάμ
 |

 |
Ο **Ζοάν Ντυράν** είναι Γάλλος ποδοσφαιριστής γεννημένος στις 17 Ιουνίου 1981 στο Εβιάν-λε-Μπαιν. Αγωνιζόμενος αυτό τον καιρό για λογαριασμό της Εβιάν-Τονόν-Γκαγιάρ, στην Λιγκ 1, όπου αγωνίζεται ως τερματοφύλακας.

Βιογραφία
---------

Το 2000, σε ηλικία 19 ετών, ο Ζοάν Ντυράν κατέφθασε στην ΦΚ Γκαγιάρ προερχόμενος από την γειτονική Σερβέτ Γενεύης, στης οποίας τις ακαδημίες βρισκόταν. Έχοντας αποκτηθεί, αρχικά, ως αντικαταστάτης του Γιανίκ Κραμπέλ, έγινε από το 2003 βασικός τερματοφύλακας του συλλόγου. Με τα χρώματα της Γκαγιάρ και αργότερα της « Κρουά ντε Σαβουά » και τέλος η « Εβιάν », ο Ντυράν ήταν ο μοναδικός ποδοσφαιριστής που συμμετείχε στις ανόδους της ομάδας από το CFA το 2002 μέχρι την Λιγκ 1 το 2011. Έγινε, έτσι, ο παίκτης με τις περισσότερες συμμετοχές στην ιστορία της τωρινής Εβιάν-Τονόν-Γκαγιάρ (με 205 αγώνες και συνολικά 8 κίτρινες κάρτες στο ενεργητικό του).
Αγωνίστηκε στις 4 Μαΐου 2013 στην πρώτη του αναμέτρηση για την Λιγκ 1 απέναντι στην Τρουά, λόγω του τραυματισμού, στη διάρκεια της αναμέτρησης, του βασικού τερματοφύλακα του συλλόγου, Μπερτράν Λακαί.

Καριέρα
-------

* Από το 2000 : Εβιάν-Τονόν-Γκαγιάρ (παλαιότερα ΦΚ Γκαγιάρ και μετέπειτα Κρουά ντε Σαβουά)

Διακρίσεις
----------

* **Εβιάν ΤΓ**
	+ Πρωταθλητής στο CFA το 2004
	+ Πρωταθλητής στο CFA το 2008
	+ Πρωταθλητής στη Νασιονάλ το 2010
	+ Πρωταθλητής στη Λιγκ 2 το 2011

Εξωτερικός Σύνδεσμος
--------------------

* Στατιστικά του Ζοάν Ντυράν
Το **επίπεδο δικτύου** (*network layer*), ελέγχει τη λειτουργία του υποδικτύου. Ένα βασικό ζήτημα σχεδιασμού είναι ο καθορισμός του τρόπου δρομολόγησης των πακέτων από την προέλευση προς τον προορισμό τους. Τα δρομολόγια μπορεί να βασίζονται σε στατικούς πίνακες, οι οποίοι είναι "προσαρτημένοι" στο δίκτυο και μεταβάλλονται σπάνια ή συχνότερα μπορεί να προσδιορίζονται στην αρχή κάθε ομιλίας-για παράδειγμα, στην αρχή μίας περιόδου εργασίας τερματικού (δηλαδή όταν πραγματοποιείται μία σύνδεση σε κάποιο απομακρυσμένο μηχάνημα). Τέλος, 
μπορεί να είναι εντελώς δυναμικά, δηλαδή να καθορίζονται εκ νέου για κάθε πακέτο, έτσι ώστε να αντανακλούν το τρέχον φορτίο του δικτύου.

Αν υπάρχουν πάρα πολλά πακέτα στο υποδίκτυο την ίδια χρονική στιγμή, θα αρχίσουν να παρεμποδίζουν το ένα το άλλο, δημιουργώντας συμφόρηση. Ο έλεγχος της συμφόρησης αποτελεί επίσης ευθύνη του επιπέδου δικτύου, σε συνδυασμό με τα υψηλότερα επίπεδα που προσαρμόζουν το φορτίο το οποίο τοποθετούν στο δίκτυο. Γενικότερα, η παρεχόμενη ποιότητα υπηρεσιών (καθυστέρηση, χρόνος διέλευσης, παραμόρφωση χρονισμού κ.λπ.) είναι επίσης θέμα του επιπέδου δικτύου.

Όταν ένα πακέτο πρέπει να ταξιδέψει από ένα δίκτυο σε κάποιο άλλο προκειμένου να φτάσει στον προορισμό του, μπορεί να εμφανιστούν πολλά προβλήματα. Η διευθυνσιοδότηση που χρησιμοποιείται από το δεύτερο δίκτυο μπορεί να διαφέρει από εκείνη του πρώτου. Το δεύτερο δίκτυο μπορεί να μη δεχτεί καθόλου το πακέτο, αν αυτό είναι πολύ μεγάλο. Μπορεί ακόμα να διαφέρουν τα πρωτόκολλα και ούτω καθεξής. 
Είναι θέμα του επιπέδου του δικτύου να ξεπεράσει όλα αυτά τα προβλήματα, επιτρέποντας έτσι τη διασύνδεση ετερογενών δικτύων.

Στα δίκτυα εκπομπής το πρόβλημα δρομολόγησης είναι απλό, και έτσι το επίπεδο δικτύου είναι συνήθως υποτυπώδες ή ακόμα και ανύπαρκτο.
Ο **Ζντένεκ Ζέμλα** (*τσεχικά : Zdeněk Žemla*) (6 Νοεμβρίου 1887 - 18 Ιουνίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης, γνωστός με το προσωνύμιο "Jánský". Ήταν αθλητής του Ομίλου αντισφαίρισης Πράγας ('Lawn Tennis Clyb Prague*).* 

Συμμετείχε στους Ολυμπιακούς Αγώνες της Αθήνας το 1906, εκπροσωπώντας την Βοημία, όπου κέρδισε δύο χάλκινα μετάλλια. Το πρώτο ήταν στο απλό μετά από την νίκη του επί του Μορίς Ζερμό από τη Γαλλία. Το δεύτερο χάλκινο μετάλλιο ήταν στο διπλό ανδρών με συμπαίκτη τον αδελφό του Λάντισλαβ Ζέμλα όταν νίκησαν το ελληνικό ζευγάρι των Κάσδαγλη και Μπαλή.

Παραπομπές
----------

1. 1 2 3  (Αγγλικά) *Olympedia*. www.olympedia.org/athletes/79850. Ανακτήθηκε στις 13  Αυγούστου 2020.
2. ↑  Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1, σελ. 83
3. 1 2 3  «Ο Ζντένεκ Ζέμλα στους Ολυμπιακούς αγώνες». Αρχειοθετήθηκε από το πρωτότυπο στις 7 Ιανουαρίου 2011. Ανακτήθηκε στις 21 Σεπτεμβρίου 2017.
Συντεταγμένες: 15°39′21″N 107°58′37″E﻿ / ﻿15.65583°N 107.97694°E﻿ / 15.65583; 107.97694

Το **Νονγκ Σον** (βιετναμικά: *Nông Sơn*) είναι μια νέα αγροτική επαρχία στην περιφέρεια Κουάνγκ Ναμ στην περιφέρεια Νοτιοκεντρικής Ακτής του Βιετνάμ. Ιδρύθηκε το 2008 με την διάσπαση της επαρχίας Κουέ Σον στην επαρχία Νονγκ Σον και την επαρχία Κουέ Σον. Η επαρχιακή πρωτεύουσα είναι υπό κατασκευή.

Κοινότητες
----------

Η επαρχία Νονγκ Σον διαιρείται σε 7 κοινότητες: Κουέ Λοκ, Κουέ Τρουνγκ, Κουέ Νιν, Κουέ Φουόκ, Κουέ Λαμ, Σον Βιέν και Φουόκ Νιν.

Παραπομπές
----------

1. ↑  «Local Government». Αρχειοθετήθηκε από το πρωτότυπο στις 27 Ιουλίου 2011. Ανακτήθηκε στις 24 Φεβρουαρίου 2017.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Βιετνάμ
 |

 |
Η **εξεταστέα ύλη** (λατινικά: *syllabus*)[1] είναι έγγραφο που εμπεριέχει πληροφορίες σχετικά με μια συγκεκριμένη σειρά σημειώσεων και ορίζει τις προσδοκίες και τις ευθύνες. Είναι περιγραφική (σε αντίθεση με το ειδικό ή αναλυτικό πρόγραμμα). Μια εξεταστέα ύλη μπορεί να οριστεί από εξεταστικό συμβούλιο ή να καταρτιστεί από τον εκπαιδευτικό που είναι υπεύθυνος σημειώσεων του μαθήματος.

Παραπομπές
----------

1. ↑  TI ΕΙΝΑΙ ΕΝΑ "ΠΡΟΓΡΑΜΜΑ" ΣΤΗΝ ΕΚΠΑΙΔΕΥΣΗ; Αρχειοθετήθηκε 2019-12-02 στο Wayback Machine. komvos.edu.gr

Εξωτερικοί σύνδεσμοι
--------------------

* Διδακτέα - εξεταστέα ύλη Υπουργείο Παιδείας και Θρησκευμάτων
Η **Εμμανουέλα Κακαβιά** είναι Ελληνίδα ζωγράφος και εικονογράφος παιδικής λογοτεχνίας.

Βιογραφικά στοιχεία
-------------------

Γεννήθηκε στην Αθήνα τον Ιανουάριο του 1981.

Η Εμμανουέλα Κακαβιά, είναι απόφοιτος της Σχολής Ανθρωπιστικών και Κοινωνικών Επιστημών Κύπρου στον Ελληνικό Πολιτισμό με κατεύθυνση Ιστορία – Αρχαιολογία –Τέχνη, ενώ κατέχει κρατικό πτυχίο Σκηνοθεσίας Τηλεόρασης. Επίσης, έχει ολοκληρώσει τρεις εργαστηριακές σχολές Βυζαντινής τέχνης (εργαστήρια: Θ. Πέτρου, Δ. Χατζηαποστόλου και Ι. Κόρδη), μαθήματα ελεύθερου σχεδίου και το εκπαιδευτικό πρόγραμμα "Δημιουργώντας κόμικς: Ιστορία, Γλώσσα, Είδη και Τεχνικές Αφήγησης" του Εθνικού και Καποδιστριακού Πανεπιστημίου Αθηνών. Από το 2018 είναι μέλος της ΙΒΒΥ, ως εικονογράφος.

Εκατόγχειρες - A' Design Award
Έχει εργασθεί για την ΕΡΤ, στο τμήμα παραγωγής πολιτικών εκπομπών και για ιδιωτικές εταιρείες τηλεοπτικών παραγωγών στο τμήμα παραγωγής πολιτιστικών εκπομπών. Από το 2010 εργάζεται ως εικονογράφος έχοντας συνεργαστεί με πολλούς εκδοτικούς σε Ελλάδα και Κύπρο και έχει εικονογραφήσει πάνω από 100 παραμύθια για παιδιά και μεγάλους.

Η Εμμανουέλα είναι μητέρα δύο παιδιών και ζει στην Αθήνα με την οικογένειά της.

Διακρίσεις και Βραβεία
----------------------

Το 2019, η Εμμανουέλα Κακαβιά βραβεύτηκε στο A' Design Award στην κατηγορία Graphics and Visual Communication Design Award για την εικονογράφηση του βιβλίου «ΘΕΟΓΟΝΙΑ Η αρχή των μύθων».

Παραπομπές
----------

1. ↑  «Εμμανουέλα Κακαβιά – Βιβλιοnet» (στα Αγγλικά). Ανακτήθηκε στις 18 Φεβρουαρίου 2023.
2. ↑  «Κακαβιά Εμμανουέλα». *kakavia.blogspot.com*. Ανακτήθηκε στις 18 Φεβρουαρίου 2023.
3. ↑  Καρρά, Χριστίνα (1 Δεκεμβρίου 2019). «10 στα 10 με την Εμμανουέλα Κακαβιά » Docuventa». *Docuventa*. Ανακτήθηκε στις 18 Φεβρουαρίου 2023.
4. ↑  «Με τα χρώματα της Εμμανουέλας Κακαβιά ::». *www.booktourmagazine.com*. Ανακτήθηκε στις 18 Φεβρουαρίου 2023.
5. ↑  Competition, A' Design Award &. «Theogony Illustrated Children Book by Emmanouela Kakavia». *competition.adesignaward.com*. Ανακτήθηκε στις 18 Φεβρουαρίου 2023.
6. ↑  «Be inspired by these 20 winners of the A' Design Awards». *Creative Boom* (στα Αγγλικά). 21 Αυγούστου 2019. Ανακτήθηκε στις 18 Φεβρουαρίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 312038
* **BiblioNet**: **92553**

 |

 |
Σημαία
Η Κυρηναϊκή στον χάρτη της Λιβύης 
Το **Εμιράτο της Κυρηναϊκής**, ή "Πριγκιπάτο της Κυρηναϊκής", ήρθε σε ύπαρξη όταν ο Σαγίντ Ιντρίς ανακήρυξε μονομερώς την Κυρηναϊκή ως ανεξάρτητο εμιράτο την 1η Μαρτίου του 1949, υποστηριζόμενος από το Ηνωμένο Βασίλειο. Ο Σαγίντ Ιντρίς ανακήρυξε τον εαυτό του Εμίρη της Κυρηναϊκής στο "εθνικό συνέδριο" στη Βεγγάζη. Η αναγνώριση από το Ηνωμένο Βασίλειο απέτυχε να επηρεάσει τη στάση των Ηνωμένων Εθνών. Έτσι η Βρετανία και ηΓαλλία κατευθύνθηκαν για να προετοιμάσουν την ανεξαρτησία της Λιβύης σε ψήφισμα που εγκρίθηκε στις 21 Νοεμβρίου 1949. Η ανεξαρτησία τουΗνωμένου Βασιλείου της Λιβύης ανακηρύχθηκε στις 24 Δεκεμβρίου 1951, και στις 27 Δεκεμβρίου ο Εμίρης Ιντρίς ενθρονίστηκε ως Βασιλιάς Ίντρις Α΄.

Η μαύρη σημαία με το λευκό αστέρι και μισοφέγγαρο σύμβολο εγκρίθηκε από τον Ιντρίς όταν αυτός ανακηρύχθηκε Εμίρης το 1947. Η σημαία έγινε η βάση της σημαίας της Λιβύης του 1951, με την προσθήκη μια κόκκινης και πράσινης λωρίδας, που αντιπροσωπεύοντας την Τριπολιτανία και το Φεζάν αντίστοιχα. Ο Ιντρίς ως βασιλιάς της Λιβύης κράτησε τη σημαία του εμιράτου ως προσωπική Βασιλική Σημαία, με την προσθήκη ενός λευκού στέμματος στο άνω μέρος.

Στις 6 Μαρτίου 2012, αντανακλώντας τα γεγονότα που συνέβησαν 63 χρόνια νωρίτερα, ένα παρόμοιο είδος συνάντησης πραγματοποιήθηκε στη Βεγγάζη, ζητώντας περισσότερη αυτονομία και ομοσπονδιοποίηση για την Κυρηναϊκή. Ο Αχμέντ αλ-Σενούσι, συγγενής του Βασιλιά Ίντρις, ανακοινώθηκε ως ο ηγέτης του αυτοαποκαλούμενου Κυρηναϊκού Μεταβατικού Συμβουλίου.

Παραπομπές
----------

1. 1 2  Minahan, James (2002). *Encyclopedia of the Stateless Nations: S-Z*. Greenwood Publishing Group. σελ. 1659. ISBN 978-0-313-32384-3.
2. 1 2 3  Schulze, Reinhard (2002). *A modern history of the Islamic world*. I.B.Tauris. σελ. 135. ISBN 978-1-86064-822-9.
3. ↑  Selassie, Bereket H. (1974). *The executive in African governments*. Heinemann. σελ. 94. ISBN 978-0-435-83100-4.
4. ↑  Barraclough, *Flags of The World* (1965), σελ. 215.
5. ↑  «Archived copy». Αρχειοθετήθηκε από το πρωτότυπο στις 11 Ιουνίου 2012. Ανακτήθηκε στις 21 Ιουλίου 2012.
Η **Εταιρεία Ειδικού Σκοπού** (αγγλικά: *Special Purpose Vehicle* - *SPV*, ή *Special Purpose Entity* - *SPE*), είναι μια εταιρεία που ιδρύεται ειδικά με σκοπό την πραγματοποίηση συγκεκριμένων και βραχυπρόθεσμων στόχων, όπως να απομονώσει το χρηματοοικονομικό κίνδυνο μιας επιχείρησης (π.χ. τράπεζας). Σύμφωνα με τα Διεθνή Πρότυπα Χρηματοοικονομικής Πληροφόρησης και τη Διερμηνεία 12, επιβάλλεται η ενοποίηση των οικονομικών καταστάσεων της Οικονομικής Οντότητας και της εκχωρούσας επιχείρησης, με αποτέλεσμα να εμφανίζονται τόσο οι απαιτήσεις, όσο και οι υποχρεώσεις στον ισολογισμό.

Δείτε επίσης
------------

* Τιτλοποίηση
πυξίδα (αγγείο), ζωγραφισμένη από τον ζωγράφο της Χονολουλού, Μουσείο Τέχνης της Χονολουλού, 6ος αιώνας π.Χ.
**Ζωγράφος της Χονολουλού** ονομάζεται συμβατικά από τους μελετητές αρχαίος Έλληνας αγγειογράφος που ήταν ενεργός στην αρχαία Κόρινθο τον 6ο αιώνα π.Χ. Δεν υπέγραφε τα αγγεία που ζωγράφιζε, αλλά κοινά χαρακτηριστικά της τεχνικής του αναγνωρίστηκαν σε διάφορα αγγεία που βρίσκονται σε μουσεία σε όλο τον κόσμο από τον καθηγητή Νταρελ Αρλιν Εϊμιξ (Darrell Arlynn Amyx, 1911–1997). Το όνομα του προέρχεται από πυξίδα (αγγείο) που βρίσκεται στο Μουσείο Τέχνης της Χονολουλού

Αναφορές
--------

1. ↑  (Αγγλικά) *Union List of Artist Names*. 25  Ιουνίου 2003. 500046800. Ανακτήθηκε στις 14  Μαΐου 2019.
2. ↑  Amyx, Darrell Arlynn, The Honolulu Painter and the ‘Delicate Style’, *Antike Kunst*, Vol. 5, 1962, pp. 3–8.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95990409
* **Europeana**: agent/base/12790
* ULAN: 500046800

 |

 |
Ο **Εμμανουήλ Αντωνιάδης** (Χαλέπα 1791 - 2 Αυγούστου 1863), ήταν αγωνιστής του 1821, πολιτικός, και δημοσιογράφος από την Κρήτη.

Βιογραφία
---------

Γεννήθηκε στην Χαλέπα Χανίων το 1791 και ήταν γιος του Αντώνιου Μελισσηνού. Αδελφός του ήταν ο Σπυρίδων Αντωνιάδης. Απέκτησε σπουδαία μόρφωση, μιλούσε μάλιστα δύο γλώσσες Ιταλικά και Γαλλικά. Το 1814 πήγε στην Κωνσταντινούπολη να εργαστεί σαν γραμματέας, εκεί μυήθηκε στην Φιλική Εταιρεία. Λόγω της επαναστατική του δράσης αναγκάστηκε να φύγει από την Κωνσταντινούπολη κυνηγημένος από τους Οθωμανούς και να διαφύγει στην Οδησσό, από εκεί μέσω Βιέννης και Τεργέστης βρέθηκε στην Πελοπόννησο τις παραμονές της επανάστασης. 

Το 1822 βρίσκεται στην Κρήτη και μαζί με τον Βαλέστρα δίνουν μάχη με 10.000 Τουρκοαιγύπτιους στο χωριό Μάλαξα όπου σημειώνουν μεγάλη νίκη. Όταν ο Ιμπραήμ αποβιβάστηκε στην Πελοπόννησο με τους Τουρκοαιγύπτιους μετέβη εκεί μαζί με πολλούς Κρητικούς, έλαβε μέρος στη νικηφόρα μάχη με τα στρατεύματα του Ιμπραήμ στους Μύλους Ναυπλίου αναγκάζοντας τους να γυρίσουν στην Τριπολιτσά. 

Ήταν δημοσιογράφος, από τους πρώτους στην Ελλάδα, και εκδότης της εφημερίδας «Αθηνά», στην εφημερίδα του έγραφαν άρθρα σπουδαίες προσωπικότητες όπως ο Θεόκλητος Φαρμακίδης και άλλοι λόγιοι.

Πολιτική
--------

Πήρε μέρος σαν πληρεξούσιος Κρήτης στην Β' Εθνοσυνέλευση Άστρους το 1823 και στην Γ' Εθνοσυνέλευση Τροιζήνας το 1827. Μετά την Μάχη της Μαλάξας έγινε μέλος του βουλευτικού μέχρι το 1825.

Παραπομπές
----------

* Σοφίας Α. Αντωνιάδη, *Εμμανουήλ Αντωνιάδης. Ο Αγωνιστής. Ο Δημοσιογράφος 1791-1863,* Αθήναι 1971.
* Νικολάου Σαρίπολου, Λόγος επικήδειος είς Εμμανουήλ Αντωνιάδην Εκφωνηθείς εν τω ιερώ της Μητροπόλεως ναω κατά την κηδείαν αυτού την 2 Αυγούστου 1863

1. ↑  Η άγνωστη ιστορία της Αγλαΐας Κυριακού και του αδελφού της Αντώνη Αντωνιάδη, από την ιστοσελίδα "taathinaika.gr
2. ↑  Κουλούρη Χριστίνα, *Ιστορία και Γεωγραφία στα ελληνικά σχολία (1834 - 1914)*, Ιστορικό Αρχείο Ελληνικής Νεολαίας, Αθήνα 1988, σελ. 32
Το έμβλημα της Εταιρείας Μαξ Πλανκ είναι η Αθηνά, θεά της σοφίας.
Η **Εταιρεία Μαξ Πλανκ για την Προαγωγή της Επιστήμης** (*Max-Planck-Gesellschaft zur Förderung der Wissenschaften e.V.*, συντομογραφικά *MPG*) είναι ένας ανεξάρτητος, μη-κερδοσκοπικός ερευνητικός οργανισμός, χρηματοδοτούμενος κυρίως από την ομοσπονδιακή κυβέρνηση και τα ομόσπονδα κρατίδια της Γερμανίας. Ιδρύθηκε το 1948 με σκοπό την προώθηση της βασικής έρευνας στις φυσικές, βιολογικές και κοινωνικές επιστήμες, με έμφαση σε καινοτόμα και διεπιστημονικά ερευνητικά πεδία που υπερβαίνουν τις ερευνητικές ή οικονομικές δυνατότητες πανεπιστημιακών ιδρυμάτων. 

Ο οργανισμός αποτελείται από ένα δίκτυο 76 Ινστιτούτων στη Γερμανία, καθώς και από τρία Ινστιτούτα και αρκετά μικρότερα παραρτήματα εκτός Γερμανίας. Το ανθρώπινο δυναμικό της Εταιρείας περιλαμβάνει πάνω από 13000 άτομα, εκ των οποίων 4700 συγκροτούν το επιστημονικό προσωπικό και 6400 είναι υποψήφιοι διδάκτορες, μετα-διδακτορικοί ερευνητές και υπότροφοι ερευνητές. Ο συνολικός ερευνητικός προϋπολογισμός για το 2008 υπερβαίνει τα 1,7 δισεκατομμύρια ευρώ.

Η Εταιρεία Μαξ Πλανκ είναι ο μεγαλύτερος ερευνητικός φορέας στην Ευρώπη και έχει ισχυρή φήμη ως ένας από τους κορυφαίους του κόσμου. Σύμφωνα με την κατάταξη του 2006 που δημοσιοποιήθηκε στο *Times Higher Education Supplement* καταλαμβάνει την πρώτη θέση παγκοσμίως στην επιστημονική έρευνα και την τρίτη θέση παγκοσμίως στην τεχνολογική έρευνα. Τα συνολικά 17 βραβεία Νόμπελ που έχουν απονεμηθεί σε μέλη της Εταιρείας την καθιστούν τον πλέον διακεκριμένο ερευνητικό οργανισμό του κόσμου.

Δείτε επίσης
------------

Ινστιτούτο Μαξ Πλανκ για την Εξελικτική Ανθρωπολογία‎

Παραπομπές
----------

1. ↑  Στοιχεία από την ιστοσελίδα του οργανισμού.

Εξωτερικοί σύνδεσμοι
--------------------

* Επίσημη ιστοσελίδα της Εταιρείας Μαξ Πλανκ
* Κατάλογος των ερευνητικών Ινστιτούτων Μαξ Πλανκ
Η **ισαυριανή γλώσσα** είναι εξαφανισμένη γλώσσα η οποία ομιλούνταν στην περιοχή της Ισαυρίας στη Μικρά Ασία έως τον 5ο αιώνα μ.Χ. σύμφωνα με τα επιγραφικά στοιχεία που διασώζονται.

Τα ονόματα των ομιλητών της ενδεχομένως προέρχονται από τη λουβική γλώσσα και κατ'επέκταση είναι ινδοευρωπαϊκά, ενώ πιθανώς σχετίζονταν με τους Κίλικες οι οποίοι ήταν εγκαταστημένοι νοτιότερα. Η γλώσσα είναι αταξινόμητη.

Παραπομπές
----------

1. ↑  Linda Honey, "The Isaurian incident," p. 50.
2. ↑  Callander, T. (1927). «Inscriptions from Isauria». *The American Journal of Philology* **48** (3): 235–246. doi:10.2307/290128. .
3. ↑  Frank R. Trombley and John W. Watt, *The Chronicle of Pseudo-Joshua the Stylite* (Liverpool University Press, 2000), p. 12; Linda Honey, "Justifiably Outraged or Simply Outrageous? The Isaurian Incident of Ammianus Marcellinus 14.2," in *Violence in Late Antiquity: Perceptions and Practices* (Ashgate, 2006), 50.
**EFFAS**, είναι η Εΰρωπαική Ομοσπονδία Ενώσεων Χρηματοοικονομικών Αναλυτών (European Federation of European Analysts Societies). Περιλαμβάνει Ενώσεις Αναλυτών, Διαχειριστών Χαρτοφυλακίου και Επενδυτικών Συμβούλων, και αριθμεί άνω των 17.000 μελών. Στην Ελλάδα, μέλος της EFFAS είναι η **ΕΕΠΑΜΑ** (Ελληνική Ενωση Πιστοποιημένων Αναλυτών Μετοχών και της Αγοράς)η οποία ιδρύθηκε το 2002 και περιλαμβάνει τους πιστοποιημένους αναλυτές του χρηματοοικονομικού χώρου, και αναλυτές εταιριών. Ο διαδικτυακός χώρος της EFFAS είναι [] ενώ ο διαδικτυακός χώρος της ΕΕΠΑΜΑ (διεθνώς HACSA, Hellenic Association of Certified Stockmarket Analysts) είναι []. Η EFFAS μαζί με την Ασιατική Ομοσπονδία Ενώσεων Αναλυτών Asian Securities Analysts Federation (ASAF) και την Αμερικάνικη, πλήν ΗΠΑ, Ομοσπονδία Ενώσεων Αναλυτών (ABAMEC)συμμετέχουν στην διεθνή πιστοποίηση Αναλυτή CIIA (Certified International Investment Analyst). Η διεθνής Πιστοποίηση CIIA, Η οποία διεξάγεται από την κατά χώρα Ενωση Αναλυτών, τυγχάνει επαγγελματικής εξαίρεσης από επαγγελματικές πιστοποιήσεις. Στην Ελλάδα η πιστοποίηση CIIA εξαιρείται από την Πιστοποίηση Αναλυτή, Διαχειριστή Χαρτοφυλακίου και Επενδυτικού Συμβούλου, της Επιτροπής Κεφαλαιαγοράς/Τραπέζης Ελλάδος.
Η **Βελέδα (Velleda)** είναι ένας αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,27. Ανακαλύφθηκε το 1872 από τους Γάλλους οπτικούς και αστρονόμους αδελφούς Πωλ και Προσπέρ Ανρί, που παρατηρούσαν από το Παρίσι. Πήρε το όνομά της από την ιέρεια και προφήτιδα Βελέντα της αρχαίας γερμανικής φυλής των Βρουκτέρων ή Βουσακτέρων.

Φυσικά χαρακτηριστικά
---------------------

Η μέση διάμετρος της Βελέδας είναι 44,82 χλμ. Η μάζα της εκτιμάται σε 94 τρισεκατομμύρια τόνους. Η μέση επιτάχυνση της βαρύτητας στον ισημερινό της εκτιμάται σε 1,25 cm/sec², δηλαδή η βαρύτητα εκεί είναι 783 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 23,1 m/sec (85,3 χιλιόμετρα την ώρα).

Ο φασματικός τύπος της Βελέδας είναι **S** (λιθώδης). Το άλβεδό της είναι 0,172. Η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν.

Η Βελέδα περιστρέφεται γύρω από τον εαυτό της μία φορά κάθε 5 ημέρες, 8 ώρες και 44 λεπτά, μία εξαιρετικά αργή περιστροφή για αστεροειδή. Σε κάθε περιστροφή της το φαινόμενο μέγεθός της μεταβάλλεται κατά 0,22 μέγεθος.

Παραπομπές
----------

1. ↑  *JPL Small-Body Database*. 2000126.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα
* Ερευνητική εργασία του 1992 για τη Βελέδα

  


Αστεροειδείς| 125 Ελευθερώτρια | 126 Βελέδα | 127 Ιωάννα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ένα καπάκι μπουκαλιού μπύρας Τέντονγκανγκ
Η **Εταιρεία Ζυθοποιίας Τέντονγκανγκ** (Τέντονγκανγκ, Τζόσονγκουλ: 대동강 맥주) είναι κρατική βορειοκορεατική εταιρεία ζυθοποιίας μπύρας που παρασκευάζει τη μπύρα Τέντονγκανγκ. Η ζυθοποιία βρίσκεται στην Ανατολική Πιονγιάνγκ αλλά και εγκαταστάσεις δεκάδων χιλιάδων τετραγωνικών μέτρων.

Ιστορία
-------

Μπουκάλι 640ml
Μπουκάλι 500ml
Το 2000, η κυβέρνηση της Βόρειας Κορέας αποφάσισε να αγοράσει ένα ζυθοποιείο. Σε αυτό το σημείο, έχοντας καλές σχέσεις με τη Δύση, μέσω συνδέσεων με τη Γερμανία, αγόρασε το άθικτο και ακόμα στη θέση του εργοστάσιο ζυθοποιίας στο κλειστό Ούσερς οφ Τράουμπριντζ στο Ουίλτσαϊρ της της Αγγλίας για 1.5 εκατομμύρια λίρες μέσω του μεσίτη Ούι Όεμς. Καθώς υπήρχαν ανησυχίες ότι θα μπορούσε να χρησιμοποιηθεί για παραγωγή χημικών όπλων, μετά από διαβεβαιώσεις του Πίτερ Γουόρντ της εταιρείας ζυθοποιίας Thomas Hardy Brewing and Packaging αγόρασε το εργοστάσιο, και μετά έστειλε μια ομάδα από τη Βόρεια Κορέα για να ταξιδέψει στο Τράουμπριτζ ώστε να το αποσυναρμολογήσει. Τα θεμέλια του εργοστάσιο μπύρας Τέντονγκανγκ τέθηκαν στις 15 Ιανουαρίου 2000. Επανεγκαταστάθηκε και λειτουργεί από το 2002. Η ζυθοποιία βρίσκεται στην επαρχία Σάντονγκ της Πιονγιάνγκ.

Η μπύρα πήρε το όνομά του από τον Ποταμό Τέντονγκ, που διασχίζει το κέντρο της Πιονγιάνγκ.

Στις 3 Ιουλίου 2009, μια διαφήμιση για το προϊόν μεταδόθηκε στη κρατική Κορεατική Κεντρική Τηλεόραση σε μια σπάνια κίνηση, καθώς υπάρχουν πολύ λίγες διαφημίσεις στη βορειοκορεατική τηλεόραση. Μεταδόθηκε τρεις φορές.

Προϊόντα
--------

Η Εταιρεία Ζυθοποιίας Τέντονγκανγκ είναι ως επί το πλείστον γνωστή εκτός της ΛΔ Κορέας ως παραγωγός της μπύρας Τέντονγκανγκ η οποία είναι η ναυαρχίδα της μπύρας των εταιρειών. Ωστόσο, η ζυθοποιία παράγει επίσης ένα ακόμα εμπορικό σήμα, το εμπορικό σήμα μιας μαύρης μπύρας και μπύρας ρυζιού.

Δείτε επίσης
------------

* Μπύρα στη Βόρεια Κορέα
* Κορεάτικη κουζίνα

Παραπομπές
----------

1. ↑  Choe Kwang-ho (March 2014). «Popular Taedonggang Beer». *Democratic People's Republic of Korea* (699): 24. ISSN 1727-9208.
2. ↑  «How Ushers' Trowbridge brewery is now the toast of North Korea». Wiltshire Times. 5 Ιουλίου 2009. Ανακτήθηκε στις 21 Νοεμβρίου 2009.
3. 1 2  Yonhap 2002.
4. ↑  In apparent first, North Korea airs beer commercial on state TV Αρχειοθετήθηκε 2009-07-07 στο Wayback Machine.. *Los Angeles Times*. July 3, 2009
5. ↑  North Korea launches beer advert. BBC News Online. July 3, 2009
6. ↑  N.Korea Ends Experiment with TV Commercials. The Chosun Ilbo. November 9, 2009
7. ↑  «Taedonggang Beer». Korea News Service. 25 Ιουνίου 2009. Αρχειοθετήθηκε από το πρωτότυπο στις 13 Οκτωβρίου 2013. Ανακτήθηκε στις 22 Ιανουαρίου 2014.

### Έργα που παρατίθονται

* Yonhap (2002). *North Korea Handbook*. ISBN 978-0-7656-3523-5.

Εξωτερικοί σύνδεσμοι
--------------------

* Ratebeer: Taedonggang Brewery
* Pyongyang Report: Would you like a Taedonggang Beer?
* "Pyongyang Watch: Beer Leader" Asia Times articleΑρχειοθετήθηκε 2012-04-14 στο Wayback Machine.
Η **Ζαφειράκαινα**, ήταν αγωνίστρια της επανάστασης του 1821.

Είναι άγνωστο το μικρό της όνομα, ήταν γυναίκα του Ζαφειράκη Θεοδοσίου οπλαρχηγού άρχοντα της Νάουσας. Το 1822 κατά την Καταστροφή της Νάουσας ,έπειτα από την ηρωική αντίσταση των κατοίκων της, πιάστηκε αιχμάλωτη μαζί με την μια κόρη της. Την μετέφεραν αιχμάλωτη στην Θεσσαλονίκη όπου αρνούμενη να αλλαξοπιστήσει πέθανε μετά από βασανιστήρια, όπως αναφέρεται την έβαλαν γυμνή σε ένα σάκο με φίδια.

Η θυσία της υμνήθηκε από το δημοτικό τραγούδι "Μακρυνίτσα":

> 
> Τρία πουλάκια, αμάν αμάν, καθόντανε,
> τρία πουλάκια, αμάν αμάν, καθόντανε,
> στης Νάουσας το κάστρο,
> Μακρυνίτσα μου
> καημό που 'χει η καρδίτσα μου.
> Το 'να κοιτάει κι αμάν αμάν τα Βοδινά,
> το 'να κοιτάει κι αμάν αμάν τα
> Βοδενά και τ' άλλο Σαλονίκη,
> Μακρυνίτσα μου
> καημό που 'χει η καρδίτσα μου.
> Το τρίτο το κι αμάν αμάν μικρότερο,
> το τρίτο το κι αμάν αμάν μικρότερο,
> μοιρολογεί και λέγει,
> Μακρυνίτσα μου
> καημό που 'χει η καρδίτσα μου.
> Μας πάτησαν κι αμάν αμάν τη Νάουσα,
> μας πάτησαν κι αμάν αμάν τη Νάουσα,
> την πολυξακουσμένη,
> Μακρυνίτσα μου
> καημό που 'χει η καρδίτσα μου.
>

Παραπομπές
----------

1. ↑  Μπλιάτκας Θωμάς, Νάουσα, σελ. 258
2. ↑  Γ.Α. Μαραβέσας, Η επανάσταση του 21 σε σαράντα μονογραφίες, 1983, σελ. 223
3. ↑  Γουσταύδου Φρειδερίκου Χερτσβέγ, *Ιστορία της Ελληνικής Επανάστασης*, μετάφραση Παύλου Καρολίδου, Τόμος Β΄, Εκδοτικός οίκος Γ.Δ. Φέξη, 1916, σελ. 20
4. ↑  Στίχοι Δημοτικών Τραγουδιών
**Η Ζώνη του Λυκόφωτος** (αγγλικά: *The Twilight Zone*) είναι τηλεοπτική σειρά αμερικανικής παραγωγής, με εμπνευστή και δημιουργό το Ροντ Σέρλινγκ (1924 - 1975). Το πρώτο επεισόδιο της σειράς προβλήθηκε στους Αμερικανικούς τηλεοπτικούς δέκτες το 1959. Τα θέματα των επεισοδίων ήταν εμπλουτισμένα με δραματικά στοιχεία, όπως επίσης και με στοιχεία επιστημονικής φαντασίας, τρόμου και θρίλερ. Σχεδόν όλα τα επεισόδια της σειράς διακρίνονταν για την απροσδόκητη πλοκή τους, γεγονός που συνέβαλλε στην επιτυχία της.

Έτη 1959-1964
-------------

Η αρχική σειρά γυρίστηκε ασπρόμαυρη και σταμάτησε να προβάλλεται προσωρινά το 1964. Από το 1959 έως το 1964, είχαν παραχθεί και προβληθεί 156 επεισόδια, χωρισμένα σε πέντε τηλεοπτικές σεζόν. Χαρακτηριστικό στοιχείο της σειράς όσον αφορά τους ηθοποιούς, ήταν το γεγονός πως προσέλκυσε αρκετούς δημοφιλείς αστέρες της εποχής να πρωταγωνιστήσουν σε αυτή. Επίσης, πολλοί ηθοποιοί που τότε δεν ήταν αναγνωρίσιμοι (Βερόνικα Κάρτραϊτ, Ντένις Χόπερ, Ρόμπερτ Ρέντφορντ), έκαναν τα πρώτα βήματα στην τέχνη, μέσω αυτής της σειράς.

Έτη 1985-1989
-------------

Στα έτη μεταξύ 1985 και 1989, παράχθηκαν και προβλήθηκαν 65 επεισόδια, χωρισμένα σε τρεις τηλεοπτικές σεζόν. Υπεύθυνο για την παραγωγή της σειράς από το 1985 έως το 1987, ήταν το Αμερικανικό τηλεοπτικό δίκτυο CBS, ενώ από το 1987 έως το 1989 την παραγωγή ανέλαβαν θυγατρικές εταιρείες, καθώς και άλλες εταιρείες παραγωγής. Επίσης, το CBS ήταν το δίκτυο που προέβαλλε τη σειρά.

Έτη 2002-2003
-------------

Στα δύο αυτά έτη, προβλήθηκαν 44 επεισόδια, καταχωρημένα σε μία τηλεοπτική σεζόν. Όλα τα επεισόδια της σεζόν αυτής (όπως και των προηγούμενων ετών) ήταν νέα σε παραγωγή. Αυτό που διαφοροποιεί τεχνικά την τελευταία αυτή σεζόν, είναι πως υπήρξαν μερικά επεισόδια που ήταν σεναριακά βασισμένα εξ ολοκλήρου στα αρχικά επεισόδια των ετών 1959 - 1964, γυρισμένα όμως απο διαφορετικούς σκηνοθέτες και με τη συμμετοχή άλλων (μεταγενέστερων) ηθοποιών.

Εξωτερικοί σύνδεσμοι
--------------------

* Η Ζώνη του Λυκόφωτος (2002-2003) στο IMDb
* Η Ζώνη του Λυκόφωτος (1985-1989) στο IMDb
* Η Ζώνη του Λυκόφωτος (1959-1964) στο IMDb
Διάφορα ζαφείρια
Το ζαφείρι "Αστερίας"
Το **ζαφείρι** (σάπφειρος, αγγλ. Sapphire) είναι ποικιλία του κορουνδίου (οξείδιο του αργιλίου), φυσική ή συνθετική, και ανήκει στους πολύτιμους λίθους. 

Είναι πρωτογενές συστατικό εκρηξιγενών συνήθως πετρωμάτων και εμφανίζεται επίσης σε διάφορους σχιστόλιθους και μεταμορφωμένα πετρώματα. Είναι σκληρό ορυκτό, δεδομένου ότι το κορούνδιο είναι το δεύτερο σκληρότερο ορυκτό μετά το διαμάντι (σκληρότητα 9 στην κλίμακα Mohs). Το χρώμα του ποικίλει ανάλογα με την γωνία υπό την οποία παρατηρείται και οφείλεται σε παρουσία μικρών ποσοτήτων σιδήρου και τιτανίου. Συνήθως είναι από ανοικτό έως σκούρο γαλάζιο και μερικές φορές ιώδες. Πάντως, γνωστές ως ζαφείρια είναι και κάποιες άλλες ποικιλίες κορουνδίου με χρώμα καστανό, πράσινο, γκρίζο, πορτοκαλί, κίτρινο αλλά και άχρωμο. Η τελευταία ποικιλία μοιάζει λίγο με το διαμάντι. Τα κουρούνδια με κόκκινο χρώμα ονομάζονται ρουμπίνια.

Τα ζαφείρια με την ονομασία «**Αλεξανδρίτες**» εμφανίζονται στο φως της ημέρας σαν γαλάζια, ενώ σε τεχνητό φωτισμό έχουν χρώμα ιώδες. Οι γνήσιοι αλεξανδρίτες, ωστόσο, είναι παραλλαγή της χρυσοβηρύλλου.

Τα ζαφείρια με την ονομασία «**Αστερίας**» έχουν μικρά ρινίσματα ρουτιλίου (TiO2) εσωτερικά και μαζί με επιμήκη κοιλώματα δημιουργούν αστεροειδείς λάμψεις, θεωρούνται δε τα πιο εντυπωσιακά και ακριβά.

Γενικά, τα ζαφείρια που έχουν την μεγαλύτερη εμπορική αξία είναι αυτά που "παίζουν" με τις αποχρώσεις του γαλάζιου.

Το ζαφείρι υφίσταται κατεργασία ώστε να πάρει μία μορφή όπως του μπριλαντιού και να χρησιμοποιηθεί στην κατασκευή κοσμημάτων. Τα μπριλάντια από ζαφείρι έχουν εκθαμβωτική λάμψη αλλά μικρή φωτεινότητα. Η επεξεργασία και κατεργασία διαφόρων ποικιλιών με διάφορους χρωματισμούς τα μετατρέπει σε πολύτιμους λίθους που έχουν ομοιόμορφη εμφάνιση.

Παρά τη σκληρότητα του, μπορεί να χαραχτεί και να δημιουργηθούν επάνω του σχέδια. Έτσι, συνήθως στην Ανατολή, δημιουργούνται στην επιφάνειά του διάφορες ανάγλυφες παραστάσεις.

Τα μεγαλύτερα κοιτάσματα ζαφειριών απαντούν σε Σρι Λάνκα, Αυστραλία (περιοχή Κουήνσλαντ), Νότια Αφρική, Ινδία, Μαδαγασκάρη, Ταϊλάνδη και Η.Π.Α. (Βόρεια Καρολίνα).

Από το 1900 παράγονται και συνθετικά ζαφείρια που χρησιμοποιούνται στην κατασκευή κοσμημάτων. Τα υλικά από τα οποία τα κατασκευάζουν είναι στέρεα, σκληρά και φωτεινά, με σχήμα σφαίρας ή ράβδου. Είναι πολύ φθηνότερα από τα φυσικά και πιο εύκολα στην κατεργασία. Εκτός από κοσμήματα χρησιμοποιούνται και στην κατασκευή σφραγίδων, βάσεων κοσμημάτων και σε ορισμένα οπτικά όργανα.
Ο **Ζαχαρίας** ήταν βυζαντινός ανώτερος πολιτικός και στρατιωτικός αξιωματικός του 6ου αιώνα με το αξίωμα του Κόμη της εώας (ανατολής).

Ο Ζαχαρίας αντικατέστησε στο αξίωμα του κόμη το 527 τον Εφραίμ όταν αυτός έγινε επίσκοπος της Αντιόχειας, η καταγωγή του ήταν από την Τύρο. Ο Ζαχαρίας ήταν στην πόλη κατά τον μεγάλο σεισμό του 526 που την κατέστρεψε ολοκληρωτικά. Όταν ανέλαβε κόμης, η έδρα του ήταν η Αντιόχεια, μετέβη στην Κωνσταντινούπολη μαζί με πολλούς κληρικούς και τον επίσκοπο Αμηδείας. Στην Κωνσταντινούπολη ο Ζαχαρίας ζήτησε να συναντήσει τον αυτοκράτορα όπου του έδωσε 21 (λ΄) κεντινάρια χρυσό για την πόλη κι άλλα κεφάλαια. Μετά από λίγο καιρό ο αυτοκράτορας έστειλε άλλα 10 κεντινάρια.

Παραπομπές
----------

1. 1 2 3 4  The Prosopography of the Later Roman Empire: Volume 2, AD 395-527, σελ. 1194
2. 1 2 3 4 5  Ιωάννης Μάλαμας - Opera quae reperiri potuerunt omnia, σελ. 625
|  |
| --- |
|  **Απογραφές Πληθυσμού** |
| ← 1838 | **1839** | → 1840 |

Η **απογραφή του 1839** είναι η πέμπτη επίσημη απογραφή του ελληνικού κράτους και η τρίτη από τις ετήσιες απογραφές που πραγματοποιήθηκαν το διάστημα 1836-1845. Ο συνολικός πληθυσμός της Ελλάδας ανήλθε στους 823.773 κατοίκους, ενώ η συνολική έκταση του Βασιλείου περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Όσον αφορά στον πληθυσμό, παρουσιάστηκε αύξηση σε σχέση με την προηγούμενη απογραφή κατά 26.473 κατοίκους. Στην απογραφή συλλέχθηκαν στοιχεία μόνο για το φύλο και την ηλικία. Το 1839 ήταν η πρώτη χρονιά που δημοσιεύθηκαν στην Εφημερίδα της Kυβερνήσεως τα αποτελέσματα της απογραφής. Όσον αφορά στον πληθυσμό, παρουσιάστηκε αύξηση σε σχέση με την προηγούμενη απογραφή κατά 71.696 κατοίκους.

Πηγές
-----

* Αλέξανδρος Μανσόλας, τμηματάρχης της Δημόσιας Οικονομίας εν τω Υπουργείω Εσωτερικών (1867). «Πολιτειογραφικαί πληροφορίαι περί Ελλάδος». Αθήνα, Εθνικό Τυπογραφείο. σελίδες 8–9.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικές απογραφές πληθυσμού |
| --- |
|  |
| 19ος αιώνας | 
1828  · 1829  · 1834  · 1837  · 1838  · 1839  · 1840  · 1841  · 1842  · 1843  · 1844  · 1845  · 1848  · 1853  · 1856  · 1861  · 1870  · 1879  · 1889  · 1896 |
|  |
| 20ός αιώνας | 
1907  · 1913  · 1920  · 1928  · 1940  · 1951  · 1961  · 1971  · 1981  · 1991 |
|  |
| 21ος αιώνας | 
2001  · 2011  · 2021 |

 |
Η **Ελληνική Σκακιστική Ομοσπονδία** (**Ε.Σ.Ο.**) αποτελεί τον ανώτατο οργανισμό διοίκησης όσον αφορά το σκάκι στην Ελλάδα. Ιδρύθηκε το 1948 και εδρεύει στην Αθήνα. Αποτελεί μέλος της Διεθνούς Σκακιστικής Ομοσπονδίας (FIDE).

Είναι υπεύθυνη για τη διεξαγωγή των ατομικών και ομαδικών εγχώριων διοργανώσεων ανδρών και γυναικών. Επίσης, οργανώνει και διευθύνει τους Έλληνες διεθνείς στις αντίστοιχες διοργανώσεις.

Παραπομπές
----------

1. ↑  ΑΠΟΣΠΑΣΜΑ ΠΡΑΚΤΙΚΩΝ ΑΡΙΘ. 19 ΣΥΝΕ∆ΡΙΑΣΗΣ ΤΟΥ ∆Σ ΤΗΣ ΕΣΟ ΤΗΣ 05.12.2015 diavgeia.gov.gr
2. ↑  Greece fide.com
3. ↑  ΔΙΟΡΓΑΝΩΣΕΙΣ Ε.Σ.Ο. chessfed.net
4. ↑  ΙΣΤΟΡΙΑ chessfed.gr

Εξωτερικοί σύνδεσμοι
--------------------

* Επίσημος ιστότοπος
Ο **Ετιέν Ντεμαρτό** (*Étienne Desmarteau*, 4 Φεβρουαρίου 1873 - 29 Οκτωβρίου 1905) ήταν Καναδός αθλητής, νικητής στο αγώνισμα της ρίψης βαρών στους Θερινούς Ολυμπιακούς Αγώνες του 1904.

Βιογραφικά στοιχεία
-------------------

Γεννήθηκε στο Μπουσερβίλ του Κεμπέκ και ήταν αθλητής του Αθλητικού Συλλόγου του Μόντρεαλ. Διακρίθηκε στο αγώνισμα της ρίψης βαρών στην κατηγορία των 56 λιβρών (25,4 κιλά) στους Ολυμπιακούς Αγώνες, το οποίο δεν αποτελεί σήμερα ολυμπιακό άθλημα. Το 1902, νίκησε στο πρωτάθλημα της Ερασιτεχνικής Αθλητικής Ένωσης τον Τζον Φλάναγκαν, ο οποίος υπήρξε πριν από τους Ολυμπιακούς Αγώνες του 1904 κάτοχος του παγκοσμίου ρεκόρ, αποτελώντας μαζί με τον Φλάναγκαν έναν από τους δημοφιλέστερους αθλητές των αγώνων.

Για να αγωνιστεί στους Ολυμπιακούς Αγώνες του 1904, επειδή ήταν αστυνομικός, είχε ζητήσει άδεια από την υπηρεσία του για να μεταβεί στο Σαιντ Λούις. Παρόλο που αρνήθηκε η υπηρεσία του να του δώσει άδεια, αποφάσισε να συμμετάσχει στους αγώνες με ανοιχτό το ενδεχόμενο απόλυσής του από την εργασία του. Στο Σαιντ Λούις, η πρώτη του βολή με ρίψη στα 34 πόδια και 4 ίντσες (10,46 μέτρα) αποτέλεσε την καλύτερη βολή του αγωνίσματος, όταν ο Φλάναγκαν δεν κατάφερε να επιτύχει ρίψη πάνω από τα 33 πόδια και 4 ίντσες (10,16 μέτρα). Ο Ντεμαρτό έτυχε υποδοχή ήρωα στην επιστροφή του στο Μόντρεαλ και επαναπροσλήφθηκε στην υπηρεσία του.

Τον επόμενο χρόνο πέθανε πιθανότατα από τυφοειδή πυρετό. Μια συνοικία, ένα πάρκο και ένα στάδιο φέρουν σήμερα το όνομά του στο Μόντρεαλ, ενώ στο γήπεδο μπάσκετ Ετιέν Ντεμαρτό διεξήχθησαν οι αγώνες της καλαθοσφαίρισης στους Θερινούς Ολυμπιακούς Αγώνες του 1976. Η συνοικία Ετιέν Ντεμαρτό αποτελεί τμήμα της δημοτικού διαμερίσματος Ροζμόν-Λα Πετίτ Πατρί του δήμου του Μόντρεαλ. Υποστηρίζεται ότι ο Ετιέν Ντεμαρτό αποτελεί τον πρώτο χρυσό ολυμπιονίκη που αγωνίστηκε με τα χρώματα του Καναδά, παρόλο που στους Θερινούς Ολυμπιακούς Αγώνες του 1900 ο χρυσός ολυμπιονίκης Τζωρτζ Όρτον, ο οποίος αγωνίστηκε εκπροσωπώντας αμερικανικό πανεπιστήμιο, ήταν επίσης Καναδός.

Παραπομπές
----------

1. ↑  query.nytimes.com/gst/abstract.html?res=F20D10FA34591B728DDDA90A94D1405B838CF1D3.
2. ↑  query.nytimes.com/gst/abstract.html?res=F60613F939541B728DDDAB0A94D0405B848CF1D3.
3. ↑  www.vancouversun.com/sports/Gleadle+field+athletics/7011724/story.html.
4. 1 2 3 4 5 6 7  Sanfaçon, Gaétan (2000). «DESMARTEAU, ÉTIENNE - Dictionary of Canadian Biography Online». University of Toronto/Université Laval. Ανακτήθηκε στις 17 Αυγούστου 2012.
5. 1 2 3 4  Leyshon, Glynn (1994). «Étienne Desmarteau. Canada's First Olympic Gold Medallist». *Journal of Olympic History* **2** (1): 21–25. Αρχειοθετήθηκε από το πρωτότυπο στις 2012-06-14.. Ανακτήθηκε στις 2014-03-11.

Εξωτερικοί σύνδεσμοι
--------------------

* Ιστοσ. Sports-reference, Étienne Desmarteau



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Étienne Desmarteau (έκδοση 596597620) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ιωάννης Παλαιολόγος** (1288/1289 – 1326) ήταν μέλος της βυζαντινής αυτοκρατορικής δυναστείας των Παλαιολόγων, ο οποίος χρημάτισε και κυβερνήτης της Θεσσαλονίκης. Του δόθηκαν οι τίτλοι του *πανυπερσέβαστου* και του *καίσαρα*.

Βιογραφία
---------

Ήταν γιος του στρατηγού Κωνσταντίνου Παλαιολόγου, ο οποίος με τη σειρά του ήταν γιος του Αυτοκράτορα Μιχαήλ Η΄ Παλαιολόγου (1259–1282) και της Ειρήνης Παλαιολογίνας Ραούλαινας.

Το 1305 ο Ιωάννης έλαβε τον τίτλο του «*πανυπερσέβαστου*». Περί το 1325-26, σε περίοδο εμφυλίου πολέμου, ήταν κυβερνήτης της Θεσσαλονίκης. Το 1326 επαναστάτησε εναντίον του θείου του, Αυτοκράτορα Ανδρόνικου Β΄ Παλαιολόγου και συμμάχησε με τον Σέρβο ηγεμόνα Στέφανο Ούρο Γ΄, με τον οποίο λεηλάτησαν τις βυζαντινές περιοχές της κεντρικής Μακεδονίας έως τις Σέρρες. Ο Ανδρόνικος Β΄ προσπάθησε να τον εξευμενίσει στέλνοντας απεσταλμένους για να του απονείμουν τον τίτλο του *Καίσαρα*, τον δεύτερο υψηλότερο τίτλο της βυζαντινής ιεραρχίας, και ο Ιωάννης συμφώνησε να εγκαταλείψει την επανάστασή του και να επιστρέψει στη Θεσσαλονίκη. Όμως, αρρώστησε και πέθανε λίγο αργότερα στα Σκόπια.

Οικογένεια
----------

Ο Ιωάννης νυμφεύτηκε την Ειρήνη Μετοχίτου, κόρη του μεγάλου λογοθέτη Θεοδώρου. Το ζευγάρι απέκτησε δύο τέκνα:

* Μαρία, η οποία έγινε σύζυγος του Στέφανου-Ούρεση Γ΄ Νεμάνια της Σερβίας. Η κόρη της
	+ Θεοδώρα Νεμάνια 1330-μετά το 1381, παντρεύτηκε τον Ντέγιαν τον δεσπότη.
		- Κονσταντίν Ντράγκας Ντεγιάνοβιτς 1355-1395, δεσπότης των Σέρβων.
			* Ελένη Δραγάση 1372-1450, παντρεύτηκε τον Μανουήλ Β΄ Παλαιολόγο Αυτοκράτορα των Ρωμαίων.
* έναν ανώνυμο γιο, ο οποίος σκοτώθηκε κατά τη Μάχη του Ρουσόκαστρου το 1332.

Παραπομπές
----------

1. 1 2  Trapp, Erich; Beyer, Hans-Veit; Kaplaneres, Sokrates; Leontiadis, Ioannis (1989). «21479. Παλαιολόγος Ἱωάννης» (στα γερμανικά). *Prosopographisches Lexikon der Palaiologenzeit*. **9**. Βιέννη: Verlag der Österreichischen Akademie der Wissenschaften. ISBN 3-7001-3003-1.
Αεροσκάφος North American F-86 Sabre της Ελληνικής Πολεμικής Αεροπορίας στα χρώματα του αεροπορικού ακροβατικού σμήνους «Ελληνική Φλόγα»
Η **Ελληνική Φλόγα** (Hellenic Flame) ήταν το δεύτερο ακροβατικό σμήνος της Ελληνικής Πολεμικής Αεροπορίας, την περίοδο 1953-1967. Το όνομα Ελληνική Φλόγα το απέκτησε την δεύτερη περίοδο της ζωής του, ενώ στην τρίτη αποκαλούνταν **Νέα Ελληνική Φλόγα**.

Ιστορία
-------

Στις 30 Μαΐου 1953 συστάθηκε η 110 Πτέρυγα Μάχης στη Λάρισα, η οποία στελεχώθηκε με τέσσερα αεροσκάφη F-84G Thunderjet. Με τα εν λόγω μαχητικά, τα πρώτα αεριωθούμενα της ΕΠΑ, εξοπλίστηκε η 337 Μοίρα Διώξεως Βομβαρδισμού. Από αυτή τη μοίρα σχηματίστηκε το 1953 το πρώτο ακροβατικό σμήνος της Ελληνικής Αεροπορίας, γνωστό και ως acro-team. Μάλιστα η συγκρότηση του σμήνους αρχικά ήταν παράτυπη, καθώς ο τότε Μοίραρχος Επγος (Ι) Κ. Κόκκας συγκέντρωσε κάτω από μεγάλη μυστικότητα τρεις ικανούς πιλότους της Μοίρας (Υπσγο Δαμάσκο Δημήτριο, Υπσγο Στυλιανάκη Ιωάννη και Ανθσγο Παπαδημητρόπουλο Εμμανουήλ) και τους εκπαίδευσε, όντας εντυπωσιασμένος από επίδειξη του Αμερικανικού ακροβατικού σμήνους Sky Blazers.

Το δεύτερο ακροβατικό σμήνος της ΕΠΑ, το οποίο αποκτά πλέον το όνομα "Ελληνική Φλόγα", δημιουργήθηκε τον Αύγουστο του 1957 και εξοπλίστηκε με μαχητικά F-86Ε Sabre της 341 Μοίρα Αναχαίτισης Ημέρας. Η μοίρα υπαγόταν στην 113 Πτέρυγα Μάχης, η οποία είχε δημιουργηθεί ένα χρόνο πριν, με την παραλαβή των πρώτων αεροσκαφών αυτού του τύπου. Τα χρώματα του σμήνους ήταν κυανό, λευκό και πορτοκαλί. Το σμήνος έπαψε να υφίσταται τον Σεπτέμβριο του 1964.

Το τρίτο ακροβατικό σμήνος της ΕΠΑ, η "Νέα Ελληνική Φλόγα", σχηματίστηκε το 1967, από πέντε F-5 της 337 Μοίρα Αναχαίτισης Ημέρας (η οποία υπαγόταν στην 113ΠΜ), αλλά δυστυχώς έδρασε για μικρό χρονικό διάστημα. Έδρα του σμήνους ήταν το αεροδρόμιο *Σέδες*.

Παραπομπές
----------

Αεροσκάφος F-86 Sabre της Ελληνικής Πολεμικής Αεροπορίας στα χρώματα του αεροπορικού ακροβατικού σμήνους «Ελληνική Φλόγα»
1. ↑  «337 Μοίρα». Αρχειοθετήθηκε από το πρωτότυπο στις 7 Ιουλίου 2007. Ανακτήθηκε στις 21 Σεπτεμβρίου 2007.
2. ↑  «Ιστορία Πολεμικής Αεροπορίας - Τα πρώτα αεριωθούμενα». Αρχειοθετήθηκε από το πρωτότυπο στις 25 Ιουνίου 2007. Ανακτήθηκε στις 21 Σεπτεμβρίου 2007.
3. ↑  «Ιστορία Πολεμικής Αεροπορίας - Αεροσκάφη πρώτης γενιάς». Αρχειοθετήθηκε από το πρωτότυπο στις 25 Ιουνίου 2007. Ανακτήθηκε στις 21 Σεπτεμβρίου 2007.
4. ↑  341 Μοίρα (HARM)
5. ↑  Η Ιστορία του Αεροδρομίου Σέδες και της 113 ΠΜ

Εξωτερικοί σύνδεσμοι
--------------------

* Το Ξεπέταγμα των Αετών (Η ιστορία του Ελληνικού Ακροβατικού Σμήνους)
* Βίντεο από πτήση επίδειξης του σμήνους το 1956
* Το έμβλημα του σμήνους 1962-1965
* Σκίτσο F-84G με τα χρώματα του ακροβατικού σμήνους
* Φωτογραφία F-86Ε με τα χρώματα της Ελληνικής Φλόγας
* Σκίτσο F-86Ε με τα χρώματα της Ελληνικής Φλόγας
* Φωτογραφία F-5 με τα χρώματα της Νέας Ελληνικής Φλόγας
* Νέα από την IPMS Ελλάδος, τεύχη 2/92, 3/92, 4/98
* Hellenic teams at Aerobatic Teams website

|  |  |
| --- | --- |
| εικονίδιο Αεροπορία | Πύλη Αεροπορία |
Η μεταφορά με **εξωκυττάρωση** (ή εξωκύτωση) είναι μια σχετικά μη εκλεκτική διαδικασία απεγκόλπωσης ουσιών ή μικροοργανισμών από τα
κύτταρα. Η εξωκυττάρωση είναι μηχανισμός αντίστροφος της ενδοκυττάρωσης και περιγράφει τη συνένωση ενός κυστιδίου που περιβάλλεται από μεμβράνη, με την επιφανειακή κυτταρική μεμβράνη που σκοπό έχει την απέκκριση του περιεχομένου του στο γύρω εξωκυττάριο χώρο. Αυτή η συνένωση των δύο μεμβρανών έχει επίσης σαν τελικό αποτέλεσμα την ενσωμάτωση ενός νέου τμήματος της κυτταρικής μεμβράνης στην επιφάνεια του κυττάρου.

Πηγές
-----

* Εξωκυττάρωση

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εξωκυττάρωση** |
Η **Ζβενό** (*βουλγαρικά: Звено*) (μτφ: κρίκος της αλυσίδας) ήταν πολιτική οργάνωση στη Βουλγαρία, η οποία ιδρύθηκε το 1927.

Η Ζβενό ιδρύθηκε από αξιωματικούς του στρατού και έπαιξε σημαντικό ρόλο στη πολιτική της Βουλγαρίας. Το 1923 έκανε στρατιωτικό πραξικόπημα καθαιρώντας τον πρωθυπουργό της Βουλγαρίας Αλεξάνταρ Σπαμπολίσκι. Τα μέλη της Ζβενό απέρριπταν τα πολιτικά κόμματα και ήταν ιδιαίτερα εχθρικοί προς την Εσωτερική Μακεδονική Επαναστατική Οργάνωση.

Στις 19 Μαΐου 1934 η Ζβενό έκανε στρατιωτικό πραξικόπημα με αρχηγούς τους Ντάμιαν Βέλτσεφ και Κίμων Γκεοργκίεφ. Ο Γκεοργκίεφ έγινε πρωθυπουργός, διάλυσε όλα τα πολιτικά κόμματα και τα συνδικάτα και εισήγαγε οργάνωση κορπορατισμού παρόμοια με εκείνη της φασιστικής Ιταλίας. Ο Βούλγαρος βασιλιάς Μπόρις Γ΄ ανέτρεψε την κυβέρνηση Γκεοργκίεφ στις 22 Ιανουαρίου 1935 και διόρισε τον Σλάτεφ πρωθυπουργό.

Το 1943 η οργάνωση εντάχθηκε στο Πατριωτικό Μέτωπο με το οποίο ανέβηκε την εξουσία στις 9 Σεπτεμβρίου. Ο Γκεοργκίεφ έγινε για δεύτερη φορά Πρωθυπουργός και συνήψε ανακωχή με τη Σοβιετική Ένωση. Τον Νοέμβριο του 1946 αντικαταστάθηκε από τον Γκεόργκι Δημητρόφ. Η Ζβενό αποχώρησε από το Πατριωτικό μέτωπο το 1949.

Παραπομπές
----------

1. 1 2  Rumen Daskalov: *Die Debatte über den Faschismus in der bulgarischen Geschichtsschreibung*, in: Ulf Brunnbauer, Andreas Helmedach, Stefan Troebst (Hrsg.): *Schnittstellen: Gesellschaft, Nation, Konflikt und Erinnerung in Südosteuropa; Festschrift für Holm Sundhaussen zum 65. Geburtstag*, ISBN 3-486-58346-8, S. 507-508
2. ↑  Eintrag in der Encyclopædia Britannica
3. ↑  Die Sweno-Grupp im Universalium, auf academics.ru